Til Det odontologiske fakultets ledergruppemøte

Fra Studieseksjonen

|  |  |
| --- | --- |
| **Sakstype:** | **Beslutningssak** |
| **Møtedato:** | **24. august 2021** |
| **Notatdato:** | **18. august 2021** |
| **Ansvarlig leder:** | **Seksjonssjef Kristin Beathe Hansen, studiesek.** |
| **Saksansvarlig:** | **Kristin Beathe Hansen /Kjersti E. Carlsen** |
| **Behandlingstid:** | **10 min** |

**Utveksling våren 2022 for tannlegestudenter - lengde på opphold og innplassering i semesteret**

 **Bakgrunn**

* OD sender studenter på klinikk- utveksling til sine partnere våren 2022 både på studieprogrammene bachelor i tannpleie og masterstudier i odontologi.
* Denne saken gjelder kun tannlegeutdanningen

Utveksling til partnere innen Europa:

* \* Min. 3 måneder opphold – 91 overnattinger (Unntak; Dublin 12 uker): “Erasmus+ Learning agreement for studies”.
* \*\* Min. 2 måneder opphold- 61 overnattinger: «Erasmus + Learning agreement for traineeship».

\* Jagiellonian i Krakow, Karolinska, Dublin, Paris, Berlin, Dresden og Barcelona

\*\* Dresden, Barcelona og Berlin

Utveksling til partnere utenfor Europa:

* 3 måneder opphold (90 overnattinger): Brasil og Sør Afrika.
* 1 måned (30 overnattinger): Seoul(PS. kun observasjonspraksis).

Ingen partnere utenfor Europa har kansellert for innreisende utveksling vårsemesteret 2022 per dags dato

**Hovedproblemstillinger**

* Innplassering i 8. semester: Tidligere praksis har vært perioden 1. mars – 31. mai. (Vær obs på at flere eksamener lå i mai våren 2021).

Unntak (Barcelona):

* + I Barcelona ønsker de gjerne at studentene kommer medio februar eller siste uke i februar da de stenger klinikken medio mai.
* Lengde på opphold bør i hovedsak være 3 mnd av følgende grunner:
	+ likebehandling av utreisende studenter (Unntak: Seoul)
	+ utløser støtte fra KD til UiO (NOK 15000 per utreisende student).
	+ utvekslingsoppholdet synliggjøres i DBH (statistikk per fakultet på UIO).
* Innreisende studenter kommer for et 3 mnd opphold og det må være balanse på inn- og utreisende pga. antall klinikkstoler.

**Formål**

Fakultetets ledergruppe bes diskutere og vedta varighet og innplassering tidsmessig i semesteret på utvekslingsoppholdene for tannlegestudenter i 8. semester våren 2022.

**Økonomi for studentene:**

* Erasmus+ stipend og støtte fra Statens lånekasse

**Forslag til vedtak**

* Fakultetet tilbyr 8. semester klinikkutveksling (Learning agreement for studies) 3 måneder; 1. mars- 31. mai. Dette formidles til partner som også må bekrefte periode og innplassering - følger «tradisjonen» de siste årene.

Unntak: Utreisende tannlegestudenter til Barcelona reiser siste uke februar (eller medio februar om mulig, hvis timeplanen er ryddet) da de i Barcelona avslutter undervisningen på klinikk medio mai.

* Dersom enkelte OD4200-eksamener legges inn i utvekslingsperioden bør disse avholdes som hjemmeeksamener.
* Fakultetet lar studentene få søke seg til alle søknadsalternativ (både innenfor og utenfor Europa). Studentene oppfordres til å sette opp alternativer innenfor Europa.
* Timeplanen må være tilrettelagt for utveksling fra medio februar – ut mai.